CELEX: 62017TN0200
Language: hr
Date: 2017-03-29 00:00:00
Title: Predmet T-200/17: Tužba podnesena 29. ožujka 2017. – SB protiv EUIPO -a

6.6.2017   
            
            
               HR
            
            
               Službeni list Europske unije
            
            
               C 178/29
            
         Tužba podnesena 29. ožujka 2017. – SB protiv EUIPO -a
   (Predmet T-200/17)
   (2017/C 178/42)
   Jezik postupka:engleski
   
      Stranke
   
   
      Tužitelj: SB (zastupnik: S. Pappas, odvjetnik)
   
      Tuženik: Ured Europske unije za intelektualno vlasništvo (EUIPO)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku izvršnog direktora Europskog ureda za intelektualno vlasništvo (EUIPO) od 2. lipnja 2016. kojom je tužitelju odbijena druga obnova ugovora, kao i odluku izvršnog direktora EUIPO-a od 19. prosinca 2016. kojom je odbijena tužiteljeva žalba od 1. rujna 2016.;
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni zahtjev, koji se temelji na povredi Pravilnika o osoblju i Uvjeta zaposlenja ostalih službenika Europske unije zbog primjene tuženikovih unutarnjih pravila kojima se članovi privremenog osoblja s ugovorima na neodređeno vrijeme izjednačavaju s dužnosnicima. Osim toga, razlikovanjem članova privremenog osoblja s ugovorima na određeno vrijeme i članova ugovornog osoblja s ugovorima na neodređeno vrijeme tužitelj krši Pravilnik o osoblju i, u predmetnom slučaju, načelo jednakog postupanja.
            
         
               2.
            
            
               Drugi tužbeni zahtjev, koji se temelji na nedostatku obrazloženja ili nezakonitom, kontradiktornom i nedostatnom obrazloženju.
            
         
               3.
            
            
               Treći tužbeni zahtjev, koji se temelji na nepoštovanju obveze dužne pažnje u odnosu na osoblje.
            
         
               4.
            
            
               Četvrti tužbeni zahtjev, koji se temelji na diskriminaciji na temelju dobi jer je tuženik provodio kadrovsku politiku s ciljem smanjivanja prosječne dobi osoblja.